LIETUVOS RESPUBLIKOS SOCIALINĖS APSAUGOS IR DARBO MINISTRO

Į S A K Y M A S

**DĖL NACIONALINĖS JAUNIMO POLITIKOS 2011–2019 METŲ PLĖTROS PROGRAMOS ĮGYVENDINIMO 2014–2016 METŲ VEIKSMŲ PLANO PATVIRTINIMO**

2013 m. gruodžio 4 d. Nr. A1-661

Vilnius

Vadovaudamasi Lietuvos Respublikos Vyriausybės 2010 m. gruodžio 1 d. nutarimo Nr. 1715 „Dėl Nacionalinės jaunimo politikos 2011–2019 metų plėtros programos patvirtinimo“ (Žin., 2010, Nr. [142-7299](https://www.e-tar.lt/portal/lt/legalAct/TAR.10A2087E3527)) 2.3 punktu:

1. T v i r t i n u Nacionalinės jaunimo politikos 2011–2019 metų plėtros programos įgyvendinimo 2014–2016 metų veiksmų planą (pridedama).

2. P a v e d u įsakymo vykdymo kontrolę viceministrui pagal veiklos sritį.

Socialinės apsaugos ir darbo ministrė Algimanta Pabedinskienė

PATVIRTINTA

Lietuvos Respublikos

socialinės apsaugos ir darbo ministro

2013 m. gruodžio 4 d. įsakymu Nr. A1-661

**NACIONALINĖS JAUNIMO POLITIKOS 2011–2019 METŲ PLĖTROS PROGRAMOS**

**ĮGYVENDINIMO 2014–2016 METŲ VEIKSMŲ PLANAS**

| **Uždaviniai** | **Veiksmai** | **Vykdymo terminas** | **Numatomos lėšos (tūkst. Lt)** | **Atsakingi vykdytojai** |
| --- | --- | --- | --- | --- |
| **2014** | **2015** | **2016** |
| **1 TIKSLAS. UŽTIKRINTI ĮVAIRAUS JAUNIMO POREIKIUS ATITINKANČIĄ SOCIALINĖS APSAUGOS, ŠVIETIMO IR SVEIKATOS SISTEMŲ PLĖTRĄ** |
| 1.1. Užtikrinti geresnes jaunimo užimtumo galimybes – skatinti ekonominį ir socialinį verslumą, sudaryti palankias sąlygas jauniems žmonėms aktyviai dalyvauti darbo rinkoje bei derinti šeimos ir darbo įsipareigojimus | 1.1.1.remtijaunų žmonių verslumą, įgyvendinant ir finansuojant jaunimo verslumui ugdyti ir skatinti skirtus projektus | 2014–2016 m. | – | – | – | Žemės ūkio ministerija, Jaunimo reikalų departamentas prie Socialinės apsaugos ir darbo ministerijos (toliau – Jaunimo reikalų departamentas) |
| 1.1.2. teikti informavimo ir konsultavimo paslaugas jauniems žmonėms, kad besirinkdami profesiją, įvertinę darbo rinkos reikmes jauni žmonės priimtų tinkamus sprendimus | 2014–2016 m. | – | – | – | Lietuvos darbo birža prie Socialinės apsaugos ir darbo ministerijos (toliau – Lietuvos darbo birža), Jaunimo reikalų departamentas, Švietimo ir mokslo ministerija |
| 1.1.3. inicijuoti glaudų aukštųjų mokyklų ir verslo įmonių bendradarbiavimą, sudarant sąlygas studentams atlikti kokybišką praktiką | 2014–2016 m. | – | – | – | Švietimo ir mokslo ministerija, Jaunimo reikalų departamentas,Ūkio ministerija |
| 1.1.4. plėtoti ir tobulinti Jaunimo darbo centrų informavimo ir konsultavimo paslaugų teikimo jauniems asmenims veiklą | 2014–2016 m. | – | – | – | Lietuvos darbo birža |
| 1.1.5. formuoti moksleivių ir studentų, pageidaujančių dirbti per vasaros atostogas, duomenų banką, informuoti darbdavius apie moksleivius bei studentus, pageidaujančius dirbti vasaros atostogų metu trumpalaikius (sezoninius) darbus | 2014–2015 m. | – | – | – | Lietuvos darbo birža,Socialinės apsaugos ir darbo ministerija,Švietimo ir mokslo ministerija,Jaunimo reikalų departamentas |
| 1.1.6. vykdyti jaunų bedarbių ir asmenų, įspėtų apie atleidimą, profesinį mokymą ir perkvalifikavimą | 2014–2016 m. | – | – | – | Socialinės apsaugos ir darbo ministerija,Lietuvos darbo birža,Jaunimo reikalų departamentas,Švietimo ir mokslo ministerija |
| 1.1.7. inicijuoti ir vykdyti projektus, formuojančius darbdavių teigiamą požiūrį į iš įkalinimo įstaigų grįžusius jaunuolius, siekiant juos įdarbinti | 2014–2016 m. | – | – | – | Kalėjimų departamentas prie Teisingumo ministerijos, Lietuvos darbo birža,Socialinės apsaugos ir darbo ministerija, Jaunimo reikalų departamentas  |
|  | 1.1.8. sukurti ir įgyvendinti informacinę ir stebėsenos sistemą, kurią naudojant būtų galima nustatyti 14–29 m. jaunus asmenis, kurie nesimoko, nedirba ir nėra registruoti Lietuvos darbo biržoje[[1]](#footnote-1) | 2015–2016 m. | – | – | – | Lietuvos darbo birža,Jaunimo reikalų departamentas |
| 1.1.9. užtikrinti sklandų jaunų žmonių (kurie nedirba, nesimoko ir nedalyvauja aktyvios darbo rinkos politikos priemonėse) perėjimą po nedarbo laikotarpio, neveiklumo ar studijų į darbo rinką, švietimo sistemą plėtojant atvirą darbą su jaunimu per atvirus jaunimo centrus ir erdves\*  | 2014–2016 m. | – | – | – | Jaunimo reikalų departamentas, Socialinės apsaugos ir darbo ministerija |
| 1.1.10. įgyvendinti Nacionalinę jaunimo savanoriškos veiklos programą ir užtikrinti jos tęstinumą\* | 2014–2016 m. | – | – | – | Jaunimo reikalų departamentas, Socialinės apsaugos ir darbo ministerija |
| 1.1.11. sukurti ir įgyvendinti neformaliuoju būdu įgytų kompetencijų, reikalingų darbo rinkoje, pripažinimo sistemą\* | 2015–2016 m.  | – | – | – | Jaunimo reikalų departamentas  |
| 1.2. Sukurti geresnes sąlygas jaunimui ir jaunoms šeimoms apsirūpinti būstu | 1.2.1. parengti teisės aktų projektus, įteisinančius galimybę kompensuoti būsto nuomos dalies mokestį jaunoms šeimoms, auginančioms vieną ir daugiau vaikų, turinčioms teisę į socialinį būstą ir nuomojančioms būstą, priklausantį fiziniams ar privatiems juridiniams asmenims | 2014 m. | – | – | – | Socialinės apsaugos ir darbo ministerija |
| 1.3. Skatinti jaunimą pritaikyti savo įgytus gebėjimus Lietuvoje, taip spręsti migracijos problemas | 1.3.1. vykdyti priemones, skirtas jaunų žmonių finansiniam / ekonominiam raštingumui didinti | 2014–2016 m. | – | – | – | Švietimo ir mokslo ministerija, Finansų ministerija |
| 1.4. Kurti jaunimui saugią aplinką – užtikrinti veiksmingą jaunimo nusikalstamumo prevenciją | 1.4.1. įgyvendinant vaikų ir jaunimo užimtumo ir nusikalstamumo prevencijos priemones, skatinti jaunimo ir su jaunimu dirbančių organizacijų bendradarbiavimą su teisėsaugos ir kitomis institucijomis | 2014–2016 m. | 0 | 150 | 120 | Jaunimo reikalų departamentas,Policijos departamentas prie Vidaus reikalų ministerijos |
| 1.4.2. organizuoti mokymus nuteistiems jaunuoliams, skatinant juos siekti bendrojo ir specialiojo išsilavinimo, sudaryti galimybę įgyti profesinių žinių ir praktinių įgūdžių, suteikti aktualios informacijos apie socialinę paramą, švietimo paslaugas, įsidarbinimo galimybes, taip pat teisinės informacijos, susijusios su jų grįžimu į laisvę | 2014–2016 m. | – | – | – | Kalėjimų departamentas prie Teisingumo ministerijos, savivaldybės |
| 1.5. Plėtoti jaunimo sveikatos apsaugos sistemą – gerinti jaunimo sveikatos stebėseną, skatinti sveikatingumą ir fizinį aktyvumą bei užtikrinti įvairių priklausomybės formų prevenciją  | 1.5.1. sukurti ir įdiegti Jaunimui palankių sveikatos priežiūros paslaugų teikimo modelį | 2014–2016 m. | 4 776 (Norvegijos finansinė parama „Visuomenės sveikatai skirtos iniciatyvos“) | Sveikatos apsaugos ministerija |
| 1.5.2. rengti ir skleisti informaciją, skatinančią jaunimą rinktis sveiką gyvenimo būdą ir elgtis pavyzdingai  | 2014–2016 m. | – | – | – | Sveikatos apsaugos ministerija, Narkotikų, tabako ir alkoholio kontrolės departamentas,Jaunimo reikalų departamentas |
| 1.5.3. didinti sporto bazių prieinamumą ir atvirumą bendruomenėje gyvenantiems jauniems žmonėms, atsižvelgiant į jų poreikius  | 2014–2016 m. | – | – | – | Kūno kultūros ir sporto departamentas prie Lietuvos Respublikos Vyriausybės, Švietimo ir mokslo ministerija, savivaldybės |
| 1.5.4. ugdyti jaunimo pilietiškumą, sveikatingumą ir fizinį aktyvumą per kūno kultūros modulį „Krašto gynyba“, remiantis trišale Krašto apsaugos ministerijos, Švietimo ir mokslo ministerijos, Sveikatos apsaugos ministerijos sutartimi dėl jaunuolių sveikatinimo, fizinio rengimo ir pilietiškumo ugdymo | 2014–2016 m. | – | – | – | Krašto apsaugos ministerija, Švietimo ir mokslo ministerija, Sveikatos apsaugos ministerija  |
| **2 TIKSLAS.** **UGDYTI SĄMONINGĄ, PILIETIŠKĄ, PATRIOTIŠKĄ, BRANDŽIĄ, KULTŪRINGĄ IR KŪRYBINGĄ JAUNO ŽMOGAUS, GEBANČIO BŪTI AKTYVIA ĮVAIRIALYPĖS VISUOMENES DALIMI, ASMENYBĘ** |
| 2.1. Plėtoti neformalųjį ugdymą, siekiant formaliojo ir neformaliojo ugdymo integracijos | 2.1.1. tobulinti neformaliojo vaikų švietimo finansavimo sistemą | 2014 m. | – | – | – | Švietimo ir mokslo ministerija, Socialinės apsaugos ir darbo ministerija, Ūkio ministerija,Jaunimo reikalų departamentas  |
| 2.1.2. tobulinti teisės aktus dėl neformaliojo ugdymo metu įgytų kompetencijų pripažinimo stojant į aukštąsias mokyklas ar integruojantis į darbo rinką, sukuriant per neformalųjį ugdymą įgytų kompetencijų pripažinimo sistemą | 2014 m. | – | – | – | Švietimo ir mokslo ministerija, Socialinės apsaugos ir darbo ministerija, Ūkio ministerija,Jaunimo reikalų departamentas |
| 2.1.3. organizuoti metodinės ir informacinės pagalbos teikimą, skatinant neformaliojo ugdymo metu įgytų kompetencijų pripažinimą | 2015–2016 m. | – | 100 | 100 | Jaunimo reikalų departamentas |
| 2.1.4. peržiūrėti ir, jei reikia, pakeisti, papildyti teisės aktus, kuriais valstybės institucijos ar savivaldybių administracijų padaliniai pagal kompetenciją būtų įpareigoti rinkti duomenis apie pasitraukusius iš švietimo sistemos vaikus ir jaunimą, skatinti socialinių partnerių ir nevyriausybinių organizacijų bendrus veiksmus dėl per anksti iš švietimo sistemos pasitraukusių vaikų ir jaunimo užimtumo ir grąžinimo į mokyklas  | 2014 m. | – | – | – | Švietimo ir mokslo ministerija, Socialinės apsaugos ir darbo ministerija, Švietimo informacinių technologijų centras, Jaunimo reikalų departamentas |
| 2.2. Sudaryti sąlygas jaunimo kultūrinei edukacijai, skatinti jaunimo kūrybiškumą bei remti profesionalų ir neprofesionalų jaunimo meną | 2.2.1. konkursų būdu remti jaunimo iniciatyvų projektus, skatinant jaunų žmonių kūrybiškumą ir inovatyvumą | 2015–2016 m. | – | 100 | 100 | Socialinės apsaugos ir darbo ministerija, Jaunimo reikalų departamentas |
| 2.2.2. finansuoti vaikams ir jaunimui skirtus kultūros bei kultūrinės edukacijos projektus  | 2014–2016 m. | 300 | 300 | 300 | Kultūros ministerija |
| 2.3. Skatinti jaunus žmones aktyviai dalyvauti visuomeniniame gyvenime ir ugdyti jų pilietines kompetencijas | 2.3.1. teikti metodinę, informacinę ir kitokią pagalbą, padedančią stiprinti bendrojo ugdymo programas įgyvendinančiose mokyklose veikiančią mokinių savivaldą | 2014–2016 m. | – | 60 | 60 | Jaunimo reikalų departamentas, Švietimo ir mokslo ministerija |
| 2.3.2. ugdyti jaunimo saugaus ir teisėto darbo įgūdžius, rengiant konsultacijas, seminarus ir kitus edukacinius renginius | 2014–2016 m.  | – | – | – | Valstybinė darbo inspekcija,Lietuvos darbo birža,Socialinės apsaugos ir darbo ministerija, Jaunimo reikalų departamentas, savivaldybės |
| **3 TIKSLAS.**  **IŠPLĖTOTI IR KOORDINUOTI DARBO SU JAUNIMU SISTEMĄ IR UŽTIKRINTI JAUNIMO UŽIMTUMO INFRASTRUKTŪROS PLĖTRĄ** |
| 3.1. Parengti ir įdiegti jaunimo darbuotojų rengimo sistemą Lietuvoje, siekiant kokybiško profesionalaus darbo su jaunimu | 3.1.1. parengti darbo su jaunimu koncepcijos projektą | 2015 m.  | – | – | – | Jaunimo reikalų departamentas, Socialinės apsaugos ir darbo ministerija, Švietimo ir mokslo ministerija, Kultūros ministerija, Kūno kultūros ir sporto departamentas prie Lietuvos Respublikos Vyriausybės |
| 3.1.2. įgyvendinti jaunimo darbuotojų sertifikavimo metodiką | 2014–2016 m. | 260 (ES projektas „Integruo-tos jaunimo politikos plėtra“) | 260 | 260 | Jaunimo reikalų departamentas  |
| 3.1.3. sukurti jaunimo darbuotojų kompetencijų duomenų bazę | 2015–2016 m. | – | 36 | 41 | Jaunimo reikalų departamentas |
| 3.2. Plėtoti esamas ir kurti naujas jaunimo užimtumui ir ugdymui palankias erdves – suteikti daugiau galimybių socialinę atskirtį patiriančiam jaunimui  | 3.2.1. plėtoti esamus ir kurti naujus atvirus jaunimo centrus ir erdves | 2014–2016 m. | 8 134 (Europos ekonominės erdvės (EEE) finansinio mechanizmo programa „Rizikos grupės vaikai ir jaunimas“) | Socialinės apsaugos ir darbo ministerija, Jaunimo reikalų departamentas, Švietimo ir mokslo ministerija, savivaldybės |
| 3.2.2. organizuoti metodinės ir informacinės pagalbos teikimą atviriems jaunimo centrams ir erdvėms | 2014–2016 m.  | 40 | 50 | 60 | Jaunimo reikalų departamentas, Socialinės apsaugos ir darbo ministerija |
| 3.2.3. konkurso būdu remti atvirų jaunimo centrų ir erdvių veiklos projektus, kurie skatintų jaunus žmones tobulėti socialinėje, edukacinėje ir asmeninėje srityse | 2014–2016 m. | 200  | 750 | 800 | Socialinės apsaugos ir darbo ministerija, Jaunimo reikalų departamentas |
| 3.3. Tobulinti esamą pagalbos (metodinės, informacinės, psichologinės ir kt.) šeimai sistemą, siekiant spręsti šeimoje kylančias problemas | 3.3.1. rengti ir platinti šviečiamojo pobūdžio tėvams skirtą informaciją apie vaikų ir jaunimo ugdymą | 2014–2016 m. | – | – | – | Švietimo ir mokslo ministerija, Socialinės apsaugos ir darbo ministerija |
| 3.3.2. organizuoti jaunimui švietėjišką veiklą, skirtą skatinti jaunus žmones puoselėti tvarius santykius, brandų apsisprendimą kurti šeimas, ugdyti toleranciją bei dialogo kultūrą, puoselėti kartų santarvę | 2014–2016 m. | – | 110 | 0 | Socialinės apsaugos ir darbo ministerija, Švietimo ir mokslo ministerija, Jaunimo reikalų departamentas |
| 3.4. Plėtoti turiningą, aktyvų, kokybišką jaunimo ugdymą laisvalaikiu | 3.4.1. plėtoti įvairias kokybiško darbo su jaunimu formas | 2015–2016 m. | – | 100 | 50 | Jaunimo reikalų departamentas |
| 3.4.2. išanalizuoti Europos jaunimo judumo kortelės naudojimo sistemos galimybes Lietuvoje ir parengti sistemos aprašą | 2015 m. | – | – | – | Jaunimo reikalų departamentas |
| 3.4.3. plėtoti Europos jaunimo judumo kortelės naudojimo sistemos galimybes ir žinomumą, siekiant užtikrinti jaunimo informavimą jam aktualiais klausimais | 2016 m. | – | – | – | Jaunimo reikalų departamentas |
| 3.5. Formuoti teigiamą jaunimo požiūrį į šeimą, motinystę, tėvystę, vaikystę ir gyvybę | 3.5.1. remti projektus, skirtus atsakingumui ir tėvystės įgūdžiams formuoti ir pozityvių auklėjimo metodų sklaidai šeimoje, skatinant jaunimo socialinę atsakomybę | 2014–2016 m. | 100 | 200 | 100 | Socialinės apsaugos ir darbo ministerija |
| **4 TIKSLAS. SUDARYTI PALANKIAS SĄLYGAS NUOSEKLIAI IR KOKYBIŠKAI JAUNIMO IR SU JAUNIMU DIRBANČIŲ ORGANIZACIJŲ VEIKLAI, SIEKIANT AKTYVESNIO JAUNIMO Į(SI)TRAUKIMO Į ORGANIZUOTĄ VEIKLĄ** |
| 4.1. Užtikrinti reikiamą paramą jaunimo ir su jaunimu dirbančioms organizacijoms – gerinti jų organizacinius gebėjimus, išlaikyti savitumą ir veiklos nuoseklumą | 4.1.1. įgyvendinti programas, skirtas jaunų žmonių narystei jaunimo organizacijose bei organizacijose, vienijančiose kitas jaunimo organizacijas, jaunimo iniciatyvas finansuoti | 2014–2016 m. | 700 | 1500 | 1500 | Jaunimo reikalų departamentas, Žemės ūkio ministerija |
| 4.1.2. įgyvendinti jaunimo ir su jaunimu dirbančių organizacijų veiklos kokybės gerinimo sistemą | 2014–2016 m. | 120(ES Projektas „Integruo-tos jaunimo politikos plėtra“) | 150 | 80 | Jaunimo reikalų departamentas |
| 4.2. Skatinti jaunimą aktyviau dalyvauti vietos bendruomenių gyvenime, nevyriausybinių organizacijų ir savanoriškoje veikloje | 4.2.1. įgyvendinti sportinio pobūdžio programas ir projektus, skirtus vaikams ir jaunimui | 2014–2016 m. | 380 | 250 | 250 | Kūno kultūros ir sporto departamentas prie Lietuvos Respublikos Vyriausybės |
| 4.2.2. plėtoti jaunimo ir vietos bendruomenių partnerystę, atsižvelgiant į jaunimo interesus, poreikius ir įtraukiant jaunimą į vietos bendruomenių problemų sprendimo procesus  | 2014–2016 m. | – | – | – | Socialinės apsaugos ir darbo ministerija, Jaunimo reikalų departamentas, Žemės ūkio ministerija |
| 4.3. Skatinti aktyvų tautinių mažumų jaunimo dalyvavimą ekonominiame, pilietiniame ir viešajame gyvenime, padėti jiems integruotis į visuomenę | 4.3.1. įgyvendinti priemones, kurios palengvintų tautinių mažumų jaunimo, gyvenančio Lietuvoje, integraciją, ugdytų toleranciją bei abipusį supratimą | 2014–2016 m. | 10  | 10 | 10 | Švietimo ir mokslo ministerija |
| 4.4. Skatinti Lietuvos jaunimo nevyriausybines organizacijas aktyviau bendradarbiauti su pasaulio lietuvių jaunimu, bendromis pastangomis užtikrinti tautinio identiteto ir kultūros saugojimą bei puoselėjimą | 4.4.1. sudaryti sąlygas užsienio lietuvių jaunimui aktyviau įsitraukti į Lietuvos socialinį ir kultūrinį gyvenimą, užmegzti ir plėtoti ryšius su Lietuvos jaunimo nevyriausybinėmis organizacijomis | 2014–2016 m. | 15 | 50 | 50 | Jaunimo reikalų departamentas  |
| 4.4.2. remti pasaulio lietuvių jaunimą vienijančių organizacijų projektinę veiklą ir renginius, skirtus užsienio lietuvių jaunimo ryšiams su Lietuva stiprinti | 2014–2016 m. | 15 | 15 | 15 | Užsienio reikalų ministerija |
| 4.5. Tobulinti teisinę bazę, kad būtų sudarytos palankesnės sąlygos jaunimo ir su jaunimu dirbančių organizacijų veiklai | 4.5.1. parengti teisės aktų, reglamentuojančių jaunimo ir su jaunimu dirbančių organizacijų socialinių paslaugų teikimą, projektus | 2015 m. | – | – | – | Jaunimo reikalų departamentas |
| 4.5.2. vykdyti jaunimo politiką reglamentuojančių teisės aktų ir programų įgyvendinimo stebėseną, vertinimą, teikti ir priimti rekomendacijas dėl teisės aktų vykdymo, pakeitimo | 2014–2016 m. | – | – | – | Socialinės apsaugos ir darbo ministerija, Jaunimo reikalų departamentas |
| **5 TIKSLAS. UŽTIKRINTI ŽINYBŲ IR SEKTORIŲ BENDRADARBIAVIMĄ PLĖTOJANT DARNIĄ, FAKTAIS IR ŽINIOMIS GRĮSTĄ JAUNIMO POLITIKĄ**  |
| 5.1. Sukurti struktūruotą jaunimo informavimo ir konsultavimo sistemą siekiant, kad visa visuomenė vis geriau suvoktų jaunimo reikalus | 5.1.1. sukurti ir įgyvendinti vieningą jaunimo informavimo ir konsultavimo sistemą, kuri apimtų nacionalinį ir vietos savivaldos lygmenis  | 2014–2016 m. | 20 | 200 | 200 | Jaunimo reikalų departamentas |
| 5.1.2. rengti ir skleisti informaciją, skatinančią geresnį visuomenės supratimą apie jaunimą  | 2014–2016 m. | 10 | 50 | 50 | Jaunimo reikalų departamentas  |
| 5.1.3. užtikrinti nuoseklią ir kokybišką Europos Sąjungos informacinės programos jaunimui „Eurodesk“ veiklą Lietuvoje | 2014–2016 m. | 36 | 80 | 80 | Socialinės apsaugos ir darbo ministerija |
| 5.2. Užtikrinti nuoseklią jaunimo padėties stebėseną, formuoti faktais ir žiniomis grįstą jaunimo politiką | 5.2.1. rengti išsamią statistinę informaciją apie jaunimo iki 29 metų amžiaus padėtį Lietuvoje ir ją analizuoti | 2014–2016 m. | – | – | – | Lietuvos statistikos departamentas, Švietimo ir mokslo ministerija, Jaunimo reikalų departamentas  |
| 5.2.2. remiantis Ilgalaike jaunimo problematikos tyrimų koncepcija vykdyti jaunimo padėties stebėseną Lietuvoje | 2014–2016 m. | – | 1100 | – | Jaunimo reikalų departamentas |
| 5.2.3. koordinuoti periodiškai visose savivaldybėse vykdomą jaunimo politikos kokybės vertinimą ir stebėseną bei vykdyti faktais ir žiniomis grįstą regioninės jaunimo politikos įgyvendinimą  | 2014–2016 m. | – | 900  | – | Jaunimo reikalų departamentas, Socialinės apsaugos ir darbo ministerija |
| 5.2.4. palaikyti jaunimo reikalų tyrėjų tinklą | 2014–2016 m. | 11 | 20 | 20 | Jaunimo reikalų departamentas  |
|  | 5.2.5. vykdyti savivaldybių jaunimo problemų sprendimo planų įgyvendinimo stebėseną ir užtikrinti jų įgyvendinimo tęstinumą | 2014–2016 m. | – | 200 | 100 | Jaunimo reikalų departamentas |
| 5.2.6. įdiegti ir taikyti apklausų sistemą jaunimo (nekvalifikuotų, įgijusių nepaklausias darbo rinkoje profesijas jaunų asmenų ir absolventų) integravimo į darbo rinką galimybėms išsiaiškinti | 2014–2016 m. | – | – | – | Lietuvos darbo birža |
| 5.2.7. vykdyti aktyvios darbo rinkos politikos priemonių įgyvendinimo vertinimą, nustatant jų kokybės kontrolės mechanizmą, pagal parengtą metodiką kas ketvirtį atliekant įdarbintų pagal aktyvios darbo rinkos politikos priemones asmenų ir įdarbintų tarpininkaujant Lietuvos darbo biržai asmenų tyrimus  | 2014–2016 m. | – | – | – | Lietuvos darbo birža |
| 5.3. Plėtoti žinybų ir sektorių bendradarbiavimą vietos savivaldos, nacionaliniu ir tarptautiniu lygmenimis | 5.3.1. plėtoti dvišalį ir (ar) daugiašalį bendradarbiavimą su užsienio valstybėmis jaunimo politikos srityje, analizuoti užsienio valstybių patirtį bei skleisti teigiamą Lietuvos jaunimo politikos patirtį | 2014–2016 m. | 15 | 100 | 80 | Socialinės apsaugos ir darbo ministerija, Jaunimo reikalų departamentas |
| 5.3.2. plėtoti jaunimo metodinių tarybų prie teritorinių darbo biržų veiklą, į jas įtraukiant įvairiems jaunimo interesams atstovaujančių organizacijų atstovus | 2014–2016 m. | – | – | – | Lietuvos darbo birža, Jaunimo reikalų departamentas |
| 5.3.3. kurti ir plėtoti bendradarbiavimo tinklus su mokymo įstaigomis, darbdaviais, savivaldybėmis, vietos bendruomenėmis, nevyriausybinėmis organizacijomis ir kitais socialiniais partneriais, numatant galimybes darbo rinkos paslaugas teikti ne tik Lietuvos darbo biržos patalpose, bet ir naudojant elektronines paslaugas | 2014–2016 m. | – | – | – | Lietuvos darbo birža, Jaunimo reikalų departamentas |
| 5.3.4. parengti Regioninės jaunimo politikos stiprinimo programą | 2014 m.  | – | – | – | Socialinės apsaugos ir darbo ministerija, Jaunimo reikalų departamentas |

\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Jaunimo garantijos iniciatyvos įgyvendinimo priemonės, kurioms finansuoti skirtos lėšos numatytos Jaunimo garantijų iniciatyvos įgyvendinimo plane. [↑](#footnote-ref-1)